Diari Oficial de la Generalitat Valenciana


Sumari del DOGV 6671, del 15-12-2011 (2011/12324)

RESOLUCIÓ de 2 de desembre de 2011, de la Direcció General d'Ordenació i Centres Docents, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2010-2011.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12071


Data del document
:   02-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 2 de desembre de 2011, de la Direcció General d'Ordenació i Centres Docents, per la qual es concedixen els premis professionals de Música i de Dansa de la fase autonòmica de la Comunitat Valenciana corresponents al curs 2010-2011. [2011/12971]  
Per Orde de 29 de setembre de 2009, de la Conselleria d'Educació, per la qual es convoquen en la Comunitat Valenciana els premis professionals per a l'alumnat que ha conclòs els estudis professionals de les ensenyances de Música i de Dansa en el curs 2008-2009, publicada en el Diari Oficial de la Comunitat Valenciana de 15 d'octubre, es van convocar els premis de la fase autonòmica per a l'alumnat que va concloure els estudis professionals de les ensenyances de Música en el curs 2008-2009.   
Per mitjà de la Resolució de 12 de setembre de 2011, del director general d'Ordenació i Centres Docents, per la qual es convoca en la Comunitat Valenciana la fase de conservatori professional i la fase autonòmica dels premis professionals per a l'alumnat que ha conclòs els estudis professionals de les ensenyances de Música i de Dansa en el curs acadèmic 2010-2011, publicada en el Diari Oficial de la Comunitat Valenciana de 21 de setembre, es van convocar els premis de la fase autonòmica per a l'alumnat que va concloure els estudis professionals de les ensenyances professionals de Música i de Dansa, en el curs acadèmic 2010-2011, en virtut de la disposició final primera de l'esmentada Orde de 29 de setembre de 2009.   
En compliment del que disposen els articles 13.3 i 13.4 de la mencionada Orde de 29 de setembre de 2009, s'ha reunit el tribunal constituït a este efecte, el qual, una vegada concloses les proves corresponents i el procés de selecció, ha elevat davant del director general d'Ordenació i Centres Docents la seua proposta per a la concessió dels premis.  
  
Vista la proposta del tribunal i en virtut de les competències que em conferix el Decret 98/2011, de 26 d'agost, del Consell i la disposició final primera de la mencionada Orde de 29 de setembre de 2009, per delegació del conseller, resolc:  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2010-2011, als següents estudiants, detallats per orde de major a menor puntuació obtinguda:  
1. Inés Mota Pino, de l'especialitat instrumental de Violoncel, amb la qualificació final de 8,275, del Conservatori Professional de Música Número 2 d'Utiel (València).   
2. María Faubel Portolés, de l'especialitat instrumental de Percussió, amb la qualificació final de 8,117, del Conservatori Professional Municipal de Música de Llíria (València).   
3. Salvador López Pérez, de l'especialitat instrumental de Tuba, amb la qualificació final de 8,067, del Conservatori Professional Municipal de Música de Llíria (València).  
2. Es declara desert el premi professional de Dansa de la fase autonòmica.   
  
Segon. Efectes dels premis  
1. El premi consistirà en la interpretació d'un concert-solista junt amb l'orquestra del conservatori superior de la província on estudie l'alumna o l'alumne guanyador.  
2. L'obtenció d'este premi es farà constar igualment en l'expedient acadèmic de l'alumnat, amb la denominació de Premi Professional Autonòmic de Música 2011.   
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Formació i Ocupació en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 2 de desembre de 2011.- El director general d'Ordenació i Centres Docents: Rafael Carbonell Peris.